Lincoln (Nebraska)

**Lincoln** je glavni grad i, nakon Omahe, drugi najveći grad po broju stanovnika u američkoj saveznoj državi Nebraska. Lincoln je također i sjedište okruga Lancaster, i Univerziteta Nebraske. Po procjenama iz 2013. godine, grad ima 268.738 stanovnika.

Lincoln je osnovan 1856. kao selo pod nazivom **Lancaster**, da bi 1859. postao sjedište novoformiranog okruga Lancaster. Glavni grad Teritorije Nebraska bio je Omaha, još od nastanka teritorije 1854. godine, a većina njenog stanovništva živjela je južno od rijeke Platte. Pošto su velika prostranstva južno od Platte pripojena Kansasu, zakonodavno tijelo glasalo je da se glavni grad premjesti južno od rijeke i što je god više moguće na zapad. Odabrano je selo Lancaster, jednim dijelom zbog močvarnog terena i slanih polja.

Predstavnici grada Omaha pokušavali su onemogućiti proglašenje Lancastera glavnim gradom, tako što su isticali da je Lancaster preimenovan u čast tek ubijenog predsjednika Lincolna. Mnogi stanovnici koji su živjeli južno od rijeke bili su pristalice Konfederacije nakon tek završenog građanskog rata, te su smatrali da zakonodavci neće odobriti tu mjeru ako se buduća prijestolnica nazove po Abrahamu Lincolnu. Izbor imena glavnog grada *Lincoln* uzrokovao je buru među građanima, čija su osjećanja zbog završenog građanskog rata bila pomiješana i koji su osjećali različite simpatije prema stranama u sukobu.

Lincoln je izabran na CDC spisak najzdravijih gradova u SAD 2008. godine, a ponovno 2013. je izabran na 1. mjesto Gallup-Healthways spiska *najsretnijih i najzdravijih gradova*.

## Geografija 
thumb|lijevo|Pogled na centar Lincolna i okolna naselja 2005.
Lincoln je nalazi na koordinatama . Po podacima Popisnog birao SAD iz 2013., ukupna površina grada iznosi 237,68&nbsp;km2, od čega je 234,19&nbsp;km2 zemljišta a 3,5&nbsp;km2 su vodene površine.

Lincoln je jedan od malobrojnih većih gradova u Nebraskoj koji se ne nalazi duž rijeka Platte i Missouri. Grad je prvobitno izgrađen u blizini Salt Creeka na gotovo ravnom, slanom močvarnom zemljištu na sjeveru okruga Lancaster. Međutim, tokom godina grad se proširio te je potaknuo i razvoj okolnog područja, koje se uglavnom sastoji iz blagih uzvišenja i dolina. Posljednjih nekoliko godina, stalni rast Lincolna prema sjeveru ugrozio je i stanište jedne ugrožene vrste buba iz porodice trčuljaka (*Cicindela nevadica* subsp. *lincolniana*).

Metropolsko područje Lincolna obuhvata okruge Lancaster i Seward, koji je priključen metropolskoj regiji 2003. godine. Lincoln izvan svojih gradskih granica nije mnogo razvijen i sa užim centrom nema spojena predgrađa (najveći gradić koji se može smatrati predgrađem Lincolna je Waverly). Ovo je zbog činjenice da svako naselje koje bi se u drugom slučaju razvilo kao prigradsko naselje već je priključeno samom gradu.

### Klima 
Smješten u Velikoj niziji daleko od većeg utjecaja planina ili većih vodenih površina, Lincoln ima vrlo varijabilnu vlažnu kontinentalnu klimu sa izraženim godišnjim dobima (po Köppenu: *Dfa*). Zime su hladne, ali relativno suhe, ljeta su vruća i često vrlo vlažna. Uz malu količinu padavina tokom zime, padavine su koncentrirane u toplijim mjesecima, kada se često javljaju i oluje, a nerijetko i tornada. Prosječno padne oko 66&nbsp;cm snijega godišnje, a sezonska akumulacija snijega kreće se od 18&nbsp;cm (zabilježeno zimi 1967/68.) do 138&nbsp;cm (zima 1959/60.). Ponekad se dešavaju i sniježne oluje. Sniježni pokrivač često nije stalan, zbog male količine padavina i čestog topljenja tokom zime, prosječno je zabilježeno 39 dana sa sniježnim pokrivačem višim od 2,5&nbsp;cm ili više. Prosječni period temperatura ispod 0&nbsp;°C je od 5. oktobra do 25. maja, dajući sezonu vegetacije od 162 dana.

## Stanovništvo 
Po podacim sa popisa stanovništva 2010., u njemu je živjelo 258.379 stanovnika, u 103.546 domaćinstava i 60.300 porodica. Gustoća stanovništva bila je 11.195,4/km2. Po popisu, bilo je 110.546 stambenih jedinica sa prosječnom gustoćom od 4.790/km2. Rasni sastav stanovništva u gradu bio je sljedeći: 86% bijelaca, 3,8% afroamerikanaca, 0,8% indijanaca, 3,8% azijata, 0,1% pacifičkih i havajskih domorodaca, 2,5% drugih rasa i 3,0% mješanaca (dvije ili više rasa). Hispanskog i latinoameričkog stanovništva svih rasa bilo je 6,3% od ukupnog stanovništva.

Po istom popisu bilo je 103.546 domaćinstava, od kojih je 27,7% imalo dijete ispod 18 godina, 44% su bili vjenčani parovi, 10,2% samo žena bez muža, 4,1% samo muževa bez žene, dok 41,8% domaćinstava bilo neporodično. Od svih domaćinstava, 31,3% su bila domaćinstva sastavljena od pojedinaca, dok je 8,8% bilo samo jedan član koji je imao 65 godina ili stariji. Prosječna veličina domaćinstva bila je 2,36 osoba, a prosječna porodica 3,01 osoba.

Medijan godina gradskog stanovništva bio je 31,8 godina. 22,7% stanovništva bilo je mlađe od 18 godina, 15,7% je bilo od 18 do 24 godine, 27,9% ih je bilo od 25 do navršene 44 godine, 22,9% je bilo osoba od 45 do 64 godine starosti dok je 10,7% bilo starijih od 65 godina. Odnos spolova bio je 1:1 (50% muškaraca i isto toliko žena).

## Reference 
## Vanjski linkovi 
* Kolekcija linkova u vezi Lincolna

Kategorija:Gradovi u okrugu Lancaster, Nebraska
Kategorija:Gradovi u Nebraski
Kategorija:Lincoln (Nebraska)